De bayerske For-Alper

De bayerske For-Alper er en fjellkjede i De nordlige Kalk-Alper i Tyskland med utløpere i Østerrike. Det høgeste punktet ligger 2 086 moh. Fjellkjeden omfatter fjella mellom elvene Loisach i vest og Inn i aust; den er ca. 80 km lang og 20 til 30 km bred. 

Bortsett fra Estergebirge som ligger heilt i vest, er alle fjelltoppene i De bayerske For-Alper under 2 000 meter høge. Bare enkelte av toppene er utprega kalkklipper. 

 Grense 
Ifølge Deutscher Alpenvereins inndeling av Øst-Alpene av 1984 omfatter De bayerske For-Alper følgende område: foralperegionen fra Murnau via Kochel am See, Bad Tölz til Rosenheim − Inn til Kiefersfelden − Kieferbach − Glemmbach − Ellbach − Kaiserhaus − Brandenberger Ache − Erzherzog-Johann-Klause − Sattelbach − Ampelsbach − Achenbach − Walchen − Isar til Krün − Kranzbach − Kankerbach − Garmisch-Partenkirchen − Loisach til Murnau.

 Videre inndeling 
I vest starter De bayerske For-Alper med Estergebirge med fjelltoppen Krottenkopf (2 086 moh.), den høgeste tinden i fjellkjeden. Nordaust for dette fjellet er toppene Herzogstand (1 731 moh.) og Heimgarten (1 790 moh.).

Den austlige delen av De bayerske For-Alper mellom elvene Isar og Inn består av  Mangfall-fjella med Tergernseern-fjella. Ettersom elvene Rottach, Weißach, Schlierach og Leitzach munner ut i elva Mangfall, er heile området drenert, og et viktig reservoar for grunnvatn for Münchenområdet. Den høgeste toppen er Hintere Sonnwendjoch (1 986 moh.), som imidlertid ligger på østerriksk territorium.

Mellom Estergebirge i vest og Mangfallgebirge i aust ligger fjellveggen Bendiktenwand (1 801 moh.), Kocheler Berge med Isarwinkel.

 Nærliggende fjellgrupper 
De bayerske For-Alper grenser mot følgende andre fjellgruppene i Alpene: 
 Chiemgau-Alpene (i aust)
 Kaiser-fjella (i søraust)
 Brandenberg-Alpene (Rofanfjella i sør)
 Karwendel (i sør)
 Wetterstein (i sørvest)
 Ammergau-Alpene (i vest)
I nord går De bayerske For-Alper over i et bakkelandskap (Bayerisches Alpenvorland mellom Alpene i sør og Donau i nord).

 Turisme 
 Fjellklatring 
Mange topper i De bayerske For-Alper regnes blant byfjella til München, og kan bestiges gjennom heile året til fots, på ski eller truger. De fleste av toppene har gode og enkle, og også familievennlige, stier. Noen topper har vakre, og for det meste godt sikrede, klatreruter i alle vanskelighetsgrader (UIAA II, X): Roßstein og Buchstein, Plankenstein (rett opp austeggen: IV+, Nålen på sørveggen: X), Ruchenköpfe (Münchenriften: III, Dülferriften: IV). En spesielt berømt skiløype er Rotwand-Reib'n, over Rotwand. 

 Vandrerruter 
Via Alpina, ei vandrerrute som krysser landegrensene og går gjennom heile Alpene, går også gjennom De bayerske For-Alper. 

Den lilla ruta i Via Alpina går med ni etapper gjennom De bayerske For-Alper:

 Etappe  A51 går fra Oberaudorf til Brünnsteinhaus
 Etappe A52 går fra Brünnsteinhaus til Rotwandhaus over Ursprungtal
 Etappe A53 går fra Rotwandhaus til Sutten over Spitzingsee
 Etappe A54 går fra Sutten til Kreuth via Risserkogel
 Etappe av A55 går fra Kreuth til Lenggries via Hirschberghütte og Lenggrieser Hütte
 Etappe A56 går fra Lenggries til Tutzinger Hütte over Brauneck
 Etappe A57 går fra Tutzinger Hütte til Herzogstand over Kesselberghöhe.
 Etappe A58 går fra Herzogstand til Weilheimer Hütte via Eschenlohe
 Etappe A59 går fra Weilheimer Hütte til Garmisch-Partenkirchen over Wank
Vandrerruta Traumpfad (norsk: drømmestien) fra München til Venezia går også gjennom De bayerske For-Alper, men dette er ikke ei offisiell vandrerrute.

 Galleri 
venstre|miniatyr|900x900px|Utsikt fra Benediktenwand til Heimgarten
venstre|miniatyr|900x900px|Panorama fra Herzogstand fra venstre til høgre.: Kochelsee, Benediktenwand, Walchensee, Herzogstandbahn, vestre Karwendel-topp, Wallgau/Mittenwald, Wetterstein-massivet, det høgeste fjellet i Tyskland, Ammerfjell

 Referanser 

 Eksterne lenker 


Kategori:Fjellkjeder i Alpene
Kategori:Fjell i de tyske Alpene
Kategori:Fjell i Tirol